
VELEUČILIŠTE ARCA 
dana 24. srpnja 2023. godine raspisuje
NATJEČAJ
za odlazne mobilnosti nastavnog i nenastavnog osoblja u okviru programa
Erasmus+ KA171 – Suradnja s partnerskim zemljama
natječajna godina 2022.

OPĆI DIO

Veleučilište Arca ima pravo sudjelovanja u programu Erasmus+ (2021.-2027.), budući da joj je  je dodijeljena Erasmus povelja za visoko obrazovanje (ECHE 2021.- 2027.) i Erasmus ID Code HR SPLIT04. Temeljem Povelje Veleučilištu Arca omogućava se upućivanje nastavnog i nenastavnog osoblja u inozemstvo u svrhu podučavanja (za nastavno osoblje) i osposobljavanja (za nastavno i nenastavno osoblje). U okviru programa Erasmus+ mobilnost osoblja Veleučilišta Arca je moguća prema visokoškolskim ustanovama u partnerskim zemljama koje se nalaze izvan Europske unije i trećih zemalja pridruženih Programu, a s kojima je sklopljen bilateralni međuinstitucijski sporazum o suradnji (Ključna aktivnost 1 – KA171: Projekti mobilnosti između država sudionica u programu i partnerskih država).
Izrazi koji se koriste u ovom Natječaju a imaju rodno značenje koriste se neutralno i odnose se jednako na muški i ženski rod.
Natječajna godina 2022. odnosi se na razdoblje od 1. 8. 2022.- 31. 7. 2025. isključivo u okviru projekata odobrenih od strane Agencije za mobilnost i programe EU 2022. godini.
Projekti u okviru Erasmus+ Suradnja s partnerskim zemljama snažno uporište imaju u strateškoj viziji i strateškoj usmjerenosti ustanova. Da bi jedan takav projekt bio odobren, ustanove moraju dokazati zašto biraju određenu partnersku ustanovu i je li to u skladu sa strategijom i strateškim promišljanjem. Slijedom istoga, ustanove trebaju procijeniti koje mobilnosti u određenom trenutku prate strateško usmjerenje te koje mobilnosti su u tom trenutku važnije za ustanovu.

TRAJANJE NATJEČAJA 
Sve aktivnosti mobilnosti u okviru programa Erasmus+ prema ovom Natječaju mogu se ostvariti po Objavi Odluke o odabiru kandidata do zaključno s 31. 7. 2025. 

MOGUĆNOST PRIJAVE 
Na Natječaj se mogu prijaviti zaposlenici Veleučilišta Arca (nastavno i nenastavno osoblje), kao i vanjski suradnici Veleučilišta Arca angažirani temeljem Ugovora o djelu, a čiji ugovori su na snazi za vrijeme trajanja mobilnosti. Ako se radi o vanjskim suradnicima koji su zaposleni na drugim ustanovama koje imaju pravo sudjelovanja u programu Erasmus+, na mobilnost se mogu prijaviti isključivo na matičnoj ustanovi zaposlenja. 
Prijaviti se mogu osobe koje imaju hrvatsko državljanstvo ili državljanstvo neke druge države sudionice Programa Erasmus+ (države članice EU, Island, Lihtenštajn, Norveška, Makedonija i Turska), odnosno status izbjeglice, osobe bez državljanstva ili osobe s prijavljenim boravištem u Republici Hrvatskoj. 
Za mobilnost u svrhu podučavanja može se prijaviti nastavno osoblje, tj. osobe koje ispunjavanju kriterije za izbor na znanstveno-nastavno, umjetničko-nastavno, nastavno, suradničko i stručno radno mjesto. 
Za mobilnost u svrhu osposobljavanja može se prijaviti nastavno i nenastavno osoblje. 
Kandidat može podnijeti samo jednu prijavu mjesečno, bilo u svrhu podučavanja ili u svrhu osposobljavanja. 
Nastavno i nenastavno osoblje u istoj natječajnoj godini (2022.) može iskoristiti najviše četiri mobilnosti u okviru Erasmus+ programa (dvije mobilnosti u okviru Suradnje među programskim državama (KA131), jednu u okviru Suradnje između programskih i partnerskih država (KA171) te jednu u okviru Suradnje među programskim državama (KA131), International Opening sheme). Od ovog pravila isključuju se članovi uprava te Erasmus koordinatori i ECTS povjerenici za mobilnosti ostvarene u okviru aktivnosti SEA-EU alijanse. 
Kombiniranu mobilnost podučavanje/osposobljavanje može prijaviti nastavno osoblje. U slučaju prijave kombinirane mobilnosti, broj obveznih sati koje je potrebno održati na prihvatnoj ustanovi smanjuje se na 4 sata tjedno, a naglasak je na razvijanju pedagoških vještina i vještina stvaranja kurikuluma što treba obrazložiti u prijavi.

PARTNERSKE DRŽAVE
Mobilnost je moguća prema visokim učilištima u partnerskim zemljama s kojima je potpisani Erasmus+ međuinstitucijski sporazum. Mobilnost se može odvijati samo za vrijeme važećih sporazuma.
Popis međuinstitucijskih sporazuma i područja razmjene možete dobiti na upit kod Erasmus koordinatora.

NATJEČAJNA DOKUMENTACIJA
1. Popunjen i potpisan Prijavni obrazac za osoblje (Application Form)
2. Prijavni obrazac za osoblje s manje mogućnosti
3. Životopis na engleskom jeziku (Europass CV obrazac)
4. Potvrda o zaposlenju izdana od matične ustanove
5. Motivacijsko pismo (do 300 riječi), vlastoručno potpisano
6. Prijedlog plana aktivnosti za boravak na visokom učilištu potpisan od prihvatne i matične ustanove (na engleskom jeziku se popunjava Staff Mobility for Teaching/Training) te kandidata
7. Privola za objavu/ slanje osobnih podataka

PRIJAVA NA NATJEČAJ
Prijava na Natječaj podnosi se osobno na adresu:
Veleučilište Arca
Kopilica 5, 21000 Split
Ured za međunarodnu suradnju

ili preporučenom poštom na adresu:

Veleučilište Arca
Kopilica 5, 21000 Split
Ured za međunarodnu suradnju

s naznakom za odlazne mobilnosti nastavnog i nenastavnog osoblja u okviru programa Erasmus+ KA171- Natječajna godina 2022 i elektroničkim putem s naznakom za odlazne mobilnosti nastavnog i nenastavnog osoblja u okviru programa Erasmus+ KA171 Natječajna godina 2022 na: dekan@visokaskolaarca.hr.

POSTUPAK ODABIRA KANDIDATA 

Kriteriji za ocjenjivanje prijava čine sastavni dio Natječaja. Tri ključna kriterija za odabir kandidata su: akademska/profesionalna postignuća, motivacija i diseminacija, a primjenjuju se u skladu sa strategijom Veleučilišta Arca. 

Nakon administrativne provjere pristiglih prijava koju obavlja Ured za međunarodnu  suradnju, ako je primjenjivo, objavit će se obavijest s listom kandidata koji ne udovoljavaju uvjetima i kriterijima Natječaja. Prijave koje udovoljavaju uvjetima Natječaja šalju se na rangiranje Povjerenstvu. 
Odluke o rang listama povjerenstva za rangiranje kandidata objavit će se na mrežnim stranicama, u pravilu početkom mjeseca. Konačni odabir kandidata će vršiti Povjerenstvo za odabir kandidata. 
Lista odabranih kandidata objavljivat će se jednom mjesečno, u pravilu najkasnije do 20. u mjesecu, a temeljem prijava predanih u prethodnom mjesecu. Po iskorištenju osiguranih sredstava, formirat će se lista čekanja. 
Natječaj je otvoren do iskorištenja osiguranih sredstava po dostupnim ustanovama ili do 20. lipnja 2025. godine. Nepotpune prijave, prijave pristigle nakon naznačenog roka (u obzir će se uzimati datum na poštanskom pečatu) te prijave podnesene samo elektroničkim putem ili samo poštom ili samo osobno neće se razmatrati.

KRITERIJI RASPODJELE FINANCIJSKIH SREDSTAVA

[bookmark: _GoBack]U okviru Natječaja, a u skladu s dostupnim sredstvima, dodjeljuje se određena kvota/broj mobilnosti temeljem sljedećih kriterija: 

a) Za mobilnost u svrhu podučavanja: 

Broj potpisanih Erasmus+ sporazuma (KA107); broj zaposlenika (nastavnog osoblja) u odlaznoj mobilnosti u svrhu podučavanja; broj nastavnog osoblja u dolaznoj mobilnosti u svrhu podučavanja, a sve u odnosu na broj zaposlenika (nastavnog osoblja) , i sve u okviru Erasmus+ Suradnje s partnerskim zemljama (KA107), razdoblje natječajne godine 2019. (2019-1-HR01- KA107-060564). 

b) Za mobilnost u svrhu osposobljavanja: 
Broj potpisanih Erasmus+ sporazuma (KA107; broj zaposlenika (nastavnog i nenastavnog osoblja) koje je iskoristilo odlaznu mobilnost u svrhu osposobljavanja; broj nastavnog i nenastavnog osoblja u dolaznoj mobilnosti u svrhu osposobljavanja, a sve u odnosu na broj zaposlenika (nastavnog i nenastavnog osoblja), i sve u okviru Erasmus+ Suradnje s partnerskim zemljama (KA107), razdoblje natječajne godine 2019. (2019-1-HR01-KA107- 060564). 

Za one koje ne izvode nastavu kvota/broj mobilnosti se dodjeljuje temeljem sljedećih kriterija: 

c) Za mobilnost u svrhu podučavanja/osposobljavanja: 
Broj zaposlenika u odlaznoj mobilnosti u svrhu podučavanja/osposobljavanja; broj osoblja u dolaznoj mobilnosti u svrhu osposobljavanja, i to sve u odnosu na broj zaposlenika, i sve u okviru Erasmus+ Suradnje s partnerskim zemljama (KA107), razdoblje natječajne godine 2019. (2019-1-HR01-KA107-060564). 

Napomena: U trenutku objave ovog Natječaja, zadnji finalizirani projekt je onaj iz Natječajne 2019. (2019-1-HR01-KA107-060564). Kriteriji raspodjele ažurirat će se po završetku i evaluaciji projekta iz Natječajne 2020. (2020-1-HR01-KA107-077487), odnosno, u siječnju 2024. 

UPUTA O PRAVNOM LIJEKU

Protiv Odluke o odabiru može se podnijeti žalba Povjerenstvu u roku od 8 dana od dana objave rezultata na mrežnim stranicama Veleučilište Arca. 
Žalba se podnosi u pisanom obliku preporučenom poštom ili neposredno na protokol Veleučilišta Arca, na adresi Kopilica 5, 21000 Split, radnim danom od 8.00 do 16.00 sati
Povjerenstvo odlučuje o žalbi donošenjem odluke u roku od 8 dana od dana zaprimanja izjavljene žalbe. 

OSTALO 
Prijavom na Natječaj kandidati pristaju da se njihovo ime objavi na popisu izabranih/odbijenih kandidata ili na listi čekanja. Za sve dodatne informacije obratiti se Erasmus koordinatoru na dekan@visokaskolaarca.hr.

